CELEX: 62019TN0295
Language: bg
Date: 2019-05-03 00:00:00
Title: Дело T-295/19: Жалба, подадена на 3 май 2019 г. — Klymenko/Съвет

24.6.2019   
            
            
               BG
            
            
               Официален вестник на Европейския съюз
            
            
               C 213/80
            
         
      Жалба, подадена на 3 май 2019 г. — Klymenko/Съвет
      (Дело T-295/19)
      (2019/C 213/77)
      Език на производството: френски
      
         Страни
      
      
         Жалбоподател: Oleksandr Viktorovych Klymenko (Москва, Русия) (представител: M. Phelippeau, адвокат)
      
         Ответник: Съвет на Европейския съюз
      
         Искания
      
      Жалбоподателят моли Общия съд:
      
                  —
               
               
                  да установи, че жалбата на г-н Oleksandr Viktorovych Klymenko е допустима
               
            
                  —
               
               
                  да отмени Решение (ОВППС) 2019/354 на Съвета от 4 март 2019 година за изменение на Решение 2014/119/ОВППС относно ограничителни мерки, насочени срещу определени лица, образувания и органи с оглед на ситуацията в Украйна,
               
            
                  —
               
               
                  да отмени Регламент за изпълнение (ЕС) 2019/352 на Съвета от 4 март 2019 година за прилагане на Регламент (ЕС) № 208/2014 относно ограничителни мерки, насочени срещу определени лица, образувания и органи с оглед на положението в Украйна;
               
            
                  —
               
               
                  да осъди Съвета на Европейския съюз да заплати съдебните разноски съгласно членове 87 и 91 от Процедурния правилник на Общия съд.
               
            
         Основания и основни доводи
      
      Жалбоподателят изтъква пет основания в подкрепа на жалбата.
      
                  1.
               
               
                  Първо основание: нарушение на задължението за мотивиране, тъй като мотивите в обжалваните актове са недостатъчни.
               
            
                  2.
               
               
                  Второ основание: нарушение на правото на защита и на правото на ефективна съдебна защита, гарантирани от основните принципи на европейското право и прогласени в член 47 от Хартата на основните права на Европейския съюз, както и в членове 6 и 13 от Конвенцията за защита правата на човека и основните свободи.
               
            
                  3.
               
               
                  Трето основание: липса на правно основание, тъй като член 29 от Договора за Европейския съюз не може да е правно основание за ограничителната мярка, приета по отношение на жалбоподателя.
               
            
                  4.
               
               
                  Четвърто основание: явна грешка в преценката, доколкото жалбоподателят представил доказателства, които удостоверяват липсата на достатъчно фактически основания за каквото и да било наказателно производство.
               
            
                  5.
               
               
                  Пето основание: нарушение на правото на зачитане на собствеността, което е основен принцип на правото на Съюза и което е защитено в член 17 от Хартата на основните права на Европейския съюз и от член 1 от Допълнителен протокол № 1 към Европейската конвенция за защита правата на човека и основните свободи.